section_heading: Vojna karijera
paragraph_text: Erich von Tschischwitz rođen je 17. svibnja 1870. u Kulmu. U vojsku je stupio kao kadet 1882. godine, te je nakon završetka vojne škole služio u 6. pješačkoj pukovniji. Od listopada 1895. pohađa vojnu akademiju, dok je u rujnu 1896. promaknut u čin poručnika. Od travnja 1899. služi u Glavnom stožeru, da bi u ožujku 1902. bio unaprijeđen u satnika. Te iste godine u listopadu sklopio je brak s Magaretom von Steinbach.